PRANEŠIMAS APIE ASMENS DUOMENŲ TVARKYMĄ VYKDANT TELEFONINIŲ POKALBIŲ ĮRAŠYMĄ

Viešoji įstaiga Radviliškio rajono pirminės sveikatos priežiūros centras (toliau – Radviliškio PSPC) gerbia Jūsų teisę į privataus gyvenimo neliečiamumą ir į asmens duomenų apsaugą. Šis privatumo pranešimas skirtas asmenims, kurie skambina į Radviliškio PSPC registratūrą telefonu (0 422) 57 201 arba kuriems perskambina  registratūros darbuotojai. 
Radviliškio PSPC siekia užtikrinti asmens duomenų tvarkymo skaidrumą ir sąžiningumą. Labai svarbu, kad atidžiai perskaitytumėte šį pranešimą ir suprastumėte, kaip ir kodėl tvarkomi Jūsų asmens duomenys.
Patvirtiname, kad asmens duomenys tvarkomi laikantis galiojančių 2016 m. balandžio 27 d. Europos Parlamento ir Tarybos Reglamento (ES) 2016/679 „Dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas)“ (toliau – Reglamentas (ES) 2016/679), Lietuvos Respublikos asmens duomenų teisinės apsaugos įstatymo, Lietuvos Respublikos elektroninių ryšių įstatymo,  kitų teisės aktų reikalavimų bei kontroliuojančių institucijų nurodymų.
Tvarkydami asmens duomenis įgyvendiname reikiamas organizacines ir technines asmens duomenų saugumo priemones siekiant apsaugoti juos nuo atsitiktinio ar neteisėto atskleidimo, pakeitimo, sunaikinimo ar kitokio neteisėto tvarkymo.
Vartojamos sąvokos suprantamos taip, kaip jos yra apibrėžtos Reglamente (ES) 2016/679.
1. Duomenų valdytojas
Radviliškio PSPC, juridinio asmens kodas 171448918, adresas Gedimino g. 9B, LT-82174 Radviliškis, tel. (0 422) 51 672, el. p radviliskiopspc@radviliskiopoliklinika.lt. 
2. Duomenų apsaugos pareigūno kontaktai
ada.ekspertai@gmail.com
3. Duomenų tvarkymo tikslai ir duomenų tvarkymo teisiniai pagrindai.
Jums bendraujant su Radviliškio PSPC registratūros darbuotojais, Jūsų asmens duomenys bus tvarkomi aptarnavimo kokybės, ginčų su pacientais sprendimo tikslais.
Pokalbiai įrašomi ir asmens duomenys tvarkomi Jūsų sutikimu vadovaujantis Reglamento (ES) 2016/679 6 str. 1 d. a punktu, 9 str. 2 d. a punktu.  Prireikus surinktus asmens duomenis naudoti sprendžiant ginčus, asmens duomenys tvarkomi siekiant teisėtų Radviliškio PSPC interesų išsiaiškinti ginčo aplinkybes, vadovaujantis Reglamento (ES) 2016/679 6 str. 1 d. f punktu, 9 str. 2 d. f punktu.  
4. Tvarkomi duomenys.
Informuojame, kad bus tvarkomi šie Jūsų asmens duomenys: pokalbio data bei pradžios ir pabaigos laikas, telefono numeriai,  pokalbio įrašas (pokalbio turinys, t.y. ir tie asmens duomenys, įskaitant duomenis apie Jūsų sveikatą, kuriuos atskleidžiate pokalbio metu).
Pokalbio metu turite teisę nesutikti su pokalbių įrašymu. Tokiu atveju į Radviliškio PSPC galite kreiptis atvykus į vietą. Be to, Jums rūpimais klausimais į Radviliškio PSPC galite kreiptis ir rašytu (paštu, el. paštu). 
Kiekvienu individualiu atveju asmens duomenų tvarkoma tik tiek, kiek yra būtina nurodytiems tikslams pasiekti.
5. Duomenų kilmė.
Informuojame, kad šiuo atveju Radviliškio PSPC tvarko tuos asmens duomenis, kuriuos gauna iš Jūsų tiesiogiai telefoninio pokalbio metu.
6. Duomenų gavėjai.
Pokalbio metu sužinoti asmens duomenys teikiami Išankstinei pacientų registravimo informacinei sistemai, kurios valdytoja yra Lietuvos Respublikos sveikatos apsaugos ministerija. 
Be to, asmens duomenis turi teisę tvarkyti Radviliškio PSPC pasirinktas paslaugų teikėjas (duomenų tvarkytojas), teikiantis centrui pokalbių įrašymo paslaugą. 
Prireikus asmens duomenys gali būti teikiami valstybės institucijoms ir įstaigoms, teismui, kitoms ginčus nagrinėjančioms institucijoms. 
7. Duomenų saugojimo laikotarpis.
Pokalbių įrašus Radviliškio PSPC saugo 30 kalendorinių dienų, išskyrus tuos, kurie reikalingi ginčui nagrinėti. Ginčui nagrinėti naudojami duomenys saugomi iki galutinio sprendimo dėl kilusio ginčo priėmimo.
8. Duomenų subjektų teisės ir jų įgyvendinimas.
Informuojame, kad Jūs turite šias duomenų subjekto teises, kurias Radviliškio PSPC įgyvendins Reglamento (ES) 2016/679 bei taikomų kitų teisės aktų nustatytomis sąlygomis ir apimtimi:
1) teisę gauti informaciją apie duomenų tvarkymą;
2) teisę susipažinti su savo duomenimis ir gauti jų kopiją;
3) teisę reikalauti ištaisyti duomenis;
4) teisę reikalauti ištrinti duomenis („teisė būti pamirštam“);
5) teisę apriboti duomenų tvarkymą;
6) teisę į duomenų perkeliamumą;
7) teisę nesutikti su duomenų tvarkymu;
8) teisę atšaukti sutikimą.
Prašymus dėl aukščiau nurodytų savo teisių įgyvendinimo, taip pat kitus skundus/pranešimus/prašymus dėl asmens duomenų tvarkymo Jūs galite pateikti Radviliškio PSPC ar jo duomenų apsaugos pareigūnui kreipiantis šiame privatumo pranešime nurodytais kontaktais. Atkreipiame dėmesį, kad įstatymų nustatytais atvejais Jūsų teisių įgyvendinimas gali būti apribotas.
Jūsų teisės bus įgyvendintos prieš tai patvirtinus Jūsų tapatybę. Jeigu iš prašyme pateiktų duomenų nebus galima vienareikšmiai nustatyti Jūsų tapatybės, Radviliškio PSPC gali paprašyti, kad pateiktumėte papildomus duomenis, būtinus Jūsų tapatybei identifikuoti.
Atsakymą į Jūsų prašymą Radviliškio PSPC pateiks ne vėliau kaip per 1 mėnesį nuo prašymo gavimo dienos. Išimtiniais atvejais, atsižvelgiant į prašymų sudėtingumą ir skaičių, prašymo nagrinėjimo terminas gali būti pratęstas dar dviem mėnesiams apie tai Jus informuojant.
Jei Jūsų netenkina atsakymas dėl duomenų subjekto teisių įgyvendinimo ar manote, kad asmens duomenys tvarkomi pažeidžiant asmens duomenų ir (ar) privatumo apsaugą reglamentuojančius teisės aktus, Jūs turite teisę pateikti skundą Valstybinei duomenų apsaugos inspekcijai, kurios kontaktus rasite čia: https://vdai.lrv.lt/. Visais atvejais, prieš teikdami skundą, susisiekite su Radviliškio PSPC, kad kartu galėtume rasti tinkamiausią sprendimą.

Pranešimas paskutinį kartą peržiūrėtas 2026 m. birželio 09 d.
________________________________
